Karl Gunderssen gjennomførte handelsskole etter folkeskolen. Deretter arbeidet han i NSB, først som kontorist, deretter gikk han gradene til han i 1933 ble distriktsmaterialforvalter. Han ble medlem av Drammen bystyre i 1914 og medlem av formannskapet fra 1920. Karl Gunderssen var Drammens ordfører fra 1935 til han ble avsatt av tyskerne etter krigsutbruddet i 1940. Han gjenopptok vervet etter krigen.